নবীগঞ্জ প্রতিনিধি ॥ নবীগঞ্জ-হবিগঞ্জ সড়কে গাছ ফেলে ডাকাতির চেষ্টাকালে ২ডাকাতকে আটক করেছে পুলিশ। আটককৃতরা হচ্ছে-নবীগঞ্জ উপজেলার মান্দারকান্দি গ্রামের মোশাহিদ মিয়ার ছেলে শিপু মিয়া (২৪) ও মাধবপুর উপজেলার উত্তরচড়ক গ্রামের আব্দুল আউয়ালের ছেলে এনামুল ইসলাম (২৩)। গত বৃহস্পতিবার দিবাগত গভীর রাতে তাদেরকে আটক করা হয়। পুলিশ সুত্রে জানা যায়, ওই রাতে নবীগঞ্জ-হবিগঞ্জ সড়কের পুরানগাওঁ নামকস্থানে গাছ ফেলে ব্যারিকেড দিয়ে একদল ডাকাত ডাকাতির প্রস্তুতি নেয়। এ খবর পেয়ে ইমামবাড়ি এলাকায় টহলরত নবীগঞ্জ থানার এসআই আশিকুল ইসলামের নেতৃত্বে পুলিশ ঘটনাস্থলে পৌছে ডাকাতদের ধাওয়া করে। এ সময় অন্যান্য ডাকাতরা পালিয়ে গেলেও উল্লেখিত ২জনকে আটক করতে সক্ষম হয়ে পুলিশ। এ সময় ডাকাত শিপুর দেহ তল্লাশী করে একটি ধারালো ছুরি উদ্ধার করেছে পুলিশ।